逍遥詠  其二
作者：宋太宗
朝代：宋

paragraphs: 逍遥理路達三清，非是尋常取次名。
此語不宗凡見識，籠羅大象顯昭明。
傍通照料周遮遠，異境凡從智慧生。
言丈室中誰口默，真心傳受一般平。
大道逢來是宿緣，終期定可訪真仙。
山中修鍊非州郡，城裏無荒隠市鄽。
祕術豈教容易得，幽深還許遞相傳。
超凡入聖渾閑事，問取人間十洞天。